Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 12768

c) külső és belső megvilágításnak kell lenni a helikopter kiürítése alatt. 2007/70/II. szám J. ALRÉSZ. ÜZEMELTETÉSI KÖRNYEZET ÉS EMBERI TÉNYEZŐK J. 1. Általános rész A helikoptert úgy kell megtervezni, hogy a használók teljesítménykorlátain belül legyen lehetőség annak biztonságos működtetésére, ide értve a személyzetet, az utasokat, a földi kiszolgáló személyzetet, és a karbantartó személyzetet. Megjegyzés.- Egy üzemeltetési környezetben gyakran az ember/gép érintkező felület a gyenge láncszem, és ezért szükséges biztosítani azt, hogy a helikoptert a repülés minden fázisában (beleértve egy meghibásodások okozta meggyengülést) kormányozni lehessen, valamint azt, hogy se a személyzet, se az utasok ne károsodjanak attól a környezettől, amelyben őket elhelyezték a repülés ideje alatt. J. 2. Hajózó személyzet J. 2. 1. A helikoptert úgy kell megtervezni, hogy lehetővé tegye a hajózó személyzet számára a helikopter biztonságos és hatékony kormányzását. A tervezésnél össze kell vetni a hajózó személyzet jártasságának és fiziológiai adottságainak különbözőségét a hajózó személyzet elvárható képességeivel. Számításba kell venni a helikopternek saját környezetében elvárható üzemeltetési körülményei különbözőségét, beleértve a működés meghibásodások okozta csökkenését. J. 2. 2. A repülés összes szakaszában a helikopter tervezéséből a hajózó személyzetre háruló munkaterhelésnek észszerűnek kell lennie. Különleges figyelmet kell fordítani a repülés kritikus szakaszaira, és azokra a kritikus eseményekre, melyekre joggal lehet számítani, hogy előfordulnak a helikopter teljes üzemi élettartama alatt, ilyen például: a hajtómű meghibásodás. Megjegyzés.- A munkaterhelést mind az észlelési, mind a fiziológiai tényezők befolyásolhatják. J. 3. Ergonómia A helikopter tervezése során figyelembe kell venni az ergonómiai tényezőket, beleértve:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes